b"\n_START_ARTICLE_\nJohn Russell Hind\n_START_SECTION_\nVida i obra\n_START_PARAGRAPH_\nJohn Russell Hind va n\xc3\xa9ixer el 1823 a Nottingham. Amb 17 anys va anar a Londres per treballar com a aprenent d'enginyer civil, per\xc3\xb2 amb l'ajuda de Charles Wheatstone va deixar enginyeria per acceptar una posici\xc3\xb3 a l'Observatori Reial de Greenwich sota George Biddell Airy._NEWLINE_Des de l'Observatori George Bishop de Londres Hind va ser un dels primers descobridors d'asteroides. Tamb\xc3\xa9 va descobrir i observar les estrelles variables R Leporis, U Geminorum, i T Tauri, i va descobrir la variablilitat de \xce\xbc Cephei. Hind va descobrir Nova Ophiuchi 1848 (V841 Ophiuchi), la primera nova dels temps moderns (des de la supernova SN 1604)._NEWLINE_El bateig de l'asteroide (12) Vict\xc3\xb2ria va provocar controv\xc3\xa8rsia, perqu\xc3\xa8 llavors els asteroides no s'anomenaven en honor a persones vives. Hind va dir que no feia refer\xc3\xa8ncia a la Reina Vict\xc3\xb2ria, sin\xc3\xb3 a la figura mitol\xc3\xb2gica Vict\xc3\xb2ria._NEWLINE_Hind es va casar el 1846, i va tenir sis fills. Va morir el 1895 a Twickenham, Londres."